**PORNAISTEN ELÄKKEENSAAJAT ry 4.11.2015**

**TOIMINTASUUNNITELMA VUODELLE 2016**

**KOKOUS- JA JUHLATOIMINTA**

Sääntömääräisten kevät- ja syyskokousten lisäksi pidämme tarvittaessa kuukausi - ja hallituksen kokouksia. Uudenmaan piirin kevät- ja syyskokoukseen valitsemme yhdistyksestä varsinaisen ja varaedustajan. Osallistumme EKL:n Uudenmaan piirin Itä- Uusimaa- alueen kokouksiin. Yhdistyksen jäsenet osallistuvat mahdollisuuksien mukaan EKL:n ja Uudenmaan piirin järjestämiin tilaisuuksiin. Muistamme Uudenmaan piirin jäsenyhdistyksiä niiden merkkipäivinä. Yhdistyksen järjestämät omat tilaisuudet ja juhlat valmistelee hallitus ja se päättää myös niihin kutsuttavat muiden yhdistysten edustajat. Perinteisen Helatorstaijuhlamme järjestämme helatorstaina 5.5.2016.

**KURSSI JA KOULUTUSTOIMINTA**

Osallistumme mahdollisuuksien ja tarpeen mukaan EKL: n ja Uudenmaan piirin järjestämiin koulutus- ja kurssitilaisuuksiin. Myös omaa koulutusta ylläpidetään ja kerho- ja koulutustilaisuuksiin kutsutaan vierailevia asiantuntijoita omien kouluttajien lisäksi. Tietokoneen, internetin, sähköpostin ja älypuhelinten käyttöä sekä käsitöitä, virkkaamista ja muita käden taitoja opiskelemme yhdessä vapaamuotoisesti jäsenistön tarpeista lähtien.

**EKL:N JA UUDENMAAN PIIRIN KILPAILUTAPAHTUMAT**

Osallistumme erilaisiin liikuntatapahtumiin mm. piirin järjestämiin ulko- ja sisäbocciakisoihin ja EKL:n kevään liikuntahaasteeseen. Osallistumme myös Uudenmaan piirin ulkoilupäivään. Bocciakerho valitsee keskuudestaan vetäjän.

**MUU TOIMINTA**

Kerho kokoontuu joka toinen viikko, vuorotellen Halkian ja Laukkosken Työväentaloilla, ja nämä kerhotapaamiset ovat runkona toiminnalle. Kerho keskustelee eri aiheista käyttäen tarvittaessa alustajia ja asiantuntijoita apunaan. Ensi vuodelle tavoitteena on kutsua asiantuntijoita seuraavilta aihealueilta: (syyskokouksessa ideariihessä\* esille tulevat aiheet). Lisäksi kerhopäivinä on esim. tuolijumppaa, keppijumppaa, yhteislaulua, vapaata keskustelua, arpajaisia, bingoa, lottoa, tietovisailua, erilaisia kisoja ja kahvittelua. Pyrimme saamaan Pornaisten kunnan liikunnanohjaajan vetämään liikuntatuokioita kerhossamme vähintään joka kolmas vuosi, viimeksi keväällä 2015. Kerhon retket, kulttuuritapahtumissa käynnit ja matkat pyrimme järjestämään niin, että mahdollisimman monet voivat osallistua. Ensi vuonna pyrimme järjestämään retkiä/kulttuuritapahtumissa käyntejä: (ideariihi\*). Tavoitteena on sekä fyysisen että henkisen kunnon ylläpito.

Osallistumme Uudenmaan piirin kevät- ja syysjuhliin, piirin Itä- Uusimaa- alueen toimintaan sekä naapurijärjestöjen tilaisuuksiin mahdollisuuksien mukaan.

Järjestämme erilaisia tempauksia, joista mainittakoon syksyllä 2012 aloitettu Aurinkomäen asukkaiden ulkoilutustapahtuma, jota pyrimme jatkamaan vuosittain.

Järjestämme syksyisin halukkaille perinteisen syysreissun Rajaniemeen.

Järjestämme tarvittaessa erilaisia ajankohtaisia seminaareja ja keskustelutilaisuuksia ja pyrimme vaikuttamaan kuntatasolla eläkkeensaajia koskettaviin asioihin.

Jatkamme kanssakäymistä EKL:n naapuriyhdistysten ja Eläkeliiton Pornaisten paikallisyhdistyksen kanssa ja pyrimme järjestämään yhteisiä tilaisuuksia merkittävistä ajankohtaisista asioista.

Teemme aloitteita Eläkkeensaajien Keskusliitolle ja muille tahoille paikallisesti ja valtakunnan tasolla kokemistamme epäkohdista ja uudistamiskohteista.

Olemme aktiivisesti mukana Mustijoen perusturvan Ikäihmisten neuvostossa ja pyrimme saamaan sen järjestämiä tilaisuuksia Pornaisiin.

Puheenjohtajamme Matti Leivoja on mukana Pornaislaisten vanhojen kuvien tunnistamiskollegiossa (Sanapaltti), joka pyrkii tunnistamaan täkäläisistä vanhoista valokuvista rakennuksia, henkilöitä, kuvien ottamisajankohtia yms. Pyydetään toimikunnan vetäjä Nina Siven talvella kokoukseemme kertomaan asiasta ja esittelemään kertyneitä valokuvia.

**TALOUS**

Yhdistyksen toiminta rahoitetaan jäsenmaksuilla, juhla- ja arpajaistuloilla, kahvimaksuilla ja mahdollisilla avustuksilla.

Pornaisten Eläkkeensaajat ry

Hallitus